polyglot-tagger/wikipedia-language-snippets-filtered huggingface dataset:
اور اگر یہ تباہی ان اسباب اور وجوہات کے نتیجے میں نہیں ہوئی تو پھر یہ دیکھنا پڑے گا کہ وہ کیا خامیاں اور نقائص تھے جو اس واقعے کا سبب بنے!
ان باتوں سے قطع نظر، ملک میں تیز رفتار صنعتی ترقی کے نتیجے میں دولت کی غیر مساوی تقسیم عام ہونے لگی کیونکہ ان اس طرح ملک کی دولت رفتہ رفتہ مغربی پاکستان کے چند گھرانوں تک ہی محدود ہو کر رہ گئی تھی۔
چنانچہ مشرقی پاکستان کے عوام نے ان صنعتکار خاندانوں کو تماتر استحصال اور حق تلفی کا ذمہ دار قرار دیتے ہوئے مغربی پاکستان کے خلاف نفرت انگیز پروپیگنڈہ شروع کر دیا جس کا بنیادی سبب دونوں صوبوں کے معاشی اور اقتصادی عدم مساوات اور تفاوت کے علاوہ یہ بھی تھا کہ ایوب حکومت کو جن مسلح افواج کی تائید و حمایت حاصل تھی، ان کی اکثریت کا تعلق مغربی پاکستان سے تھا۔
یہ بات درست ہے کہ صدر اسکندر مرزا کے پروکلیمیشن اور کمانڈر انچیف کے پیغام میں سیاست دانوں کے بارے میں جو الزامات عائد کیے گئے وہ بہت حد تک درست تھے لیکن جمہوری نظام اورآئین کی ناکامی کے کیا یہی اسباب تھے؟
صدر اسکندر مرزا کو ہٹانے کے لیے ایوب خان نے بھی ان ہی الزامات کا سہارا لیا اور کہا کہ اُن کا ایسے سیاست دانوں سے قریبی تعلق تھا جو پاکستان کو اس افراتفری کی کیفیت تک پہنچانے کے ذمہ دار ہیں، یہ عام تاثر تھا کہ اسکندر مرزا بھی سیاسی ابتری کے اس قدر ذمہ دار ہیں جتنا کوئی اور ہو سکتا ہے۔
اسکندر مرزا ان شرم ناک واقعات کے بھی ذمے دار تھے کیونکہ حکومت کے سربراہ کی حیثیت سے یہ ان کی ذمہ داری تھی کی آئین پر منصفانہ طور پر عمل کیا جائے اور سیاست دانوں کو اپنے ذاتی مفادات کے لیے استعمال نہ کریں، ان کی محلاتی سازشوں کی وجہ سے آئین ایک تماشا بن گیا۔
اس مقدمے میں یہ سوال اٹھایا گیا کہ کیا ملزم کو عدالت میں پیش کرنے کا حکم جو ڈوسو کے مقدمے میں عدالت عالیہ نے جاری کیا تھا،1958ء کے اس آرڈر کی دفعات سے کالعدم ہوجاتا ہے۔
اس فیصلے کی وجوہات 23 اکتوبر1958 کو بیان کی گئیں اور ان وجوہات میں کہا گیا کہ آئین کا کالعدم ہونا اور صدر اسکندر مرزا کی طرف سے مارشل لا کا نفاذ کسی انقلاب کے کامیاب عمل ہیں جنہوں نے بذات خود ایک نیا قانونی نظام تشکیل کر دیا ہے اور پرانے نظام کو ختم کر دیا ہے کیونکہ قانون اگر انقلاب آئین معطل کردیتا ہے اور معطلی مؤثر ہوجاتی ہے تو خود قانون بنانے والا ادارہ بن جاتا ہے۔
سرا سیفرڈکرپس نئی تجاویز کے ہمراہ ہندوستان آئے جن سے اس برصغیر میں دو آزاد ممالک کے قیام کی امیدوں کو تقویت ملی تاہم کانگریس نے ان تجاویز کو مسترد کر دیا جس کے بعد سامنے آیا جس کی رو سے فوری طور پر ایک عارضی حکومت کا قیام اور تشکیل عمل میں لائی جانی تھی چنانچہ 1945ء میں انتخابات منعقد ہوئے اور مسلم لیگ نے مرکزی اسمبلی کی تمام مسلم نشستوں پر کامیابی حاصل کرلی تاہم اس کے باوجود کانگریس کا یہ دعویٰ بدستور موجود تھا کہ وہ ہندو اور مسلمانوں، دونوں کی نمائندگی کرتی ہے جس کے نتیجے میں ڈیڈ لاک کی صورت حال پیداہوگئی۔
جنرل ایوب خان نے صدارتی نظام حکومت کی تجویز منظور کرلی تاہم دیگر تجاویز کو نامنظور کرتے ہوئے مارچ 1962ء میں ایک ایسا آئین وضع کیا جو نہ تو صدارتی تھا نہ ہی پارلیمانی۔
تمام تر اختیارات صدر کی اپنی ذات میں مرکوز کر دیے گئے تھے، جس کا انتخاب بنیادی جمہوریت کے 80ہزار اراکین کے ذریعے عمل میں آنا تھا حتٰی کہ بجٹ کے سلسلے میں رائے دینے کا حق بھی چھین لیا گیا، صوبوں کو کسی بھی قسم کی خود مختاری نہیں دی گئی تھی نہ ہی انہیں مرکزی حکومت کی ہدایات پر عمل درآمد کا کوئی اختیار حاصل تھا، یہاں تک کہ صوبائی وزراء کی تقرری بھی براہ راست خود صدر کے ہاتھوں عمل میں آنی تھی۔
نواب آف ممدوٹ جنہیں قائد اعظم نے کابینہ کی تشکیل کی دعوت دی تھی بہت جلد اپنی کابینہ کے اُن اراکین کی مخالفت کا نشانہ بن گئے جن کی سربراہی ممتازمحمد خان دولتانہ اور سردار شوکت حیات خان کر رہے تھے۔
اس سلسلے میں قائد اعظم کی تمام مصالحانہ کوششیں ناکامی سے دوچار ہوئیں اور پنجاب مسلم لیگ کے صوبائی انتخاب میں، پنجاب کے وزیراعلٰی نواب آف ممدوٹ بھی شکست کھا گئے۔
میاں ممتاز دولتانہ اب پنجاب کی صوبائی مسلم لیگ کے منتخب صدر تھے، نواب آف ممدوٹ کی سیاسی حیثیت بے حد کمزور ہوچکی تھی جسے دیکھتے ہوئے مرکزی حکومت کے پاس اس کے سوا کوئی چارہ نہیں تھا کہ گورنمنٹ آف انڈیا ایکٹ کی دفعہ 93 کے اپنے اختیارات کو استعمال کرتے ہوئے ان کی وزارت کو برطرف کرکے پنجاب میں گورنر راج نافذ کر دے۔
اگرچہ دونوں نے یہ اعلان کر دیا تھا کہ آئین ناقابل عمل ہے مگر تین دن کے بعد 10 اکتوبر1958 کو ایک قانون آرڈر جاری کیا گیا جس میں کہا گیا تھا کہ اگرچہ آئین معطل کر دیا ہے مگر ملک پر اس کے دفعات کے تحت حکومت کی جاتی رہے گی سوائے اس صورت کے کہ صدر یا چیف مارشل لا ایڈمنسٹریٹر نے کوئی حکم یا قانون جاری کیا ہو۔
اس آرڈر میں دوسری اہم دفعہ یہ تھی کہ کوئی بھی عدالت چیف مارشل لا ایڈمنسٹریٹر یا ڈپٹی چیف مارشل لا ایڈمنسٹریٹر کے خلاف یا کسی دوسرے شخص کے خلاف جسے ان کے اختیارات حاصل ہوں، کوئی رٹ جاری نہیں کر سکتی اور کوئی بھی عدالت پرو کلیمیشن یا اس کے تحت بنائے گئے کسی قانون پریا کسی مارشل لا آرڈر یا مارشل لا قانون یا کسی فوجی عدالت کے حکم یا فیصلے یا نتیجے پر نہ اعتراض کرسکتی ہے نہ کسی کو اس کی اجازت دے سکتی ہے۔
ان کا کہنا ہے کہ اس قسم کا عدالتی کمیشن ایک خالصتاَ َ تکنیکی اور فوجی معاملے پر تحقیقات کے لیے قطعاَ َ موزوں نہیں ہے تاہم یہاں یہ ذکر کرنا ضروری ہے کہ اس قسم کی صدماتی فوجی شکست کے نتیجے میں اس نوعیت کی تحقیقات کو خلاف معمول قرار نہیں دیا جاسکتا۔
بھارت میں بھی ایسے ہی ایک کمیشن کے قیام پر اعتراضات کیے گئے تھے اور اُس کی کارگردگی پر شبہات کا اظہار کیا گیا تھا جسے ایک فوجی افسر میجر جنرل ہنڈرسن بروکس کی سربراہی میں اس لیے قائم کیا گیا تھا کہ وہ 1962ء کی چین، بھارت جنگ کی تحقیقات کرے، اس کے بعد اس موضوع پر لکھنے والے بہت سے مصنفین کا خیال ہے کہ ایک نسبتاََ َ زیادہ اعلیٰ اختیاراتی صدارتی کمیشن کے بہتر نتائج پیدا کر سکتا ہے۔
اس پریشانی میں پارٹیشن کونسل نے جو 22 جولائی 1947 ء کو تقسیم پر عمل درآمد کرانے کے لیے قائم کی گئی تھی، پنجاب باؤنڈری فورس قائم کی جس میں 55000 افسران اور جوان شامل تھے جو میجیر جنرل ٹی ڈبلیورٹیس کے ماتحت تھے اگرچہ اس کے عملے میں کچھ انگریز افسران بھی شامل تھے مگر ان میں کوی برطانوی یونٹ شامل نہیں تھا کیونکہ ہندوستان میں جو بھی برطانوی فوج موجود تھی اسے کسی بھی کارروائی سے علاحدہ رکھا گیا تھا کیونکہ انہیں بتدریج وطن واپس بھیجا جا رہا تھا۔
ایسا معلوم ہوتا تھا کہ انگریزوں کو ان فسادات کی کوئی فکر نہیں تھی جو وہ چھوڑ کر جا رہے تھے کیوں کہ وہ یہاں سے جانا طے کر چکے تھے، بانڈری فورس بالکل بے اثر رہی کیونکہ یہ خود بھی فرقہ ورانہ تعصب سے پاک نہیں تھی اور 15 اگست 1947ء کو اسے ختم کر دیا گیا۔
مسلم لیگ کا زوال اخلاقی پستی کی اس حد تک پہنچ گیا تھاکہ اس نے نئے وزیر اعظم کو پارلیمانی لیڈر منتخب کرکے اس تبدیلی کوقبول کر لیا، 1950ء میں پنجاب میں غیر معمولی سیلاب آنے اور 1951ء میں مشرقی پاکستان میں سیقلون سے تباہی ہونے کے بعد خواجہ ناظم الدین نے اناج کی درآمد کے لیے جو مذکرات شروع کیے تھے اس دورِ حکومت میں ان کے نتائج برآمد ہونا شروع ہو گئے۔
امریکا کی طرف سے کئی لاکھ ٹن اناج مہیا کرنے سے قحط کا خطرہ ٹل گیا مگر امریکا نے اس اناج کا کچھ حصہ مفت اور کچھ کم قیمت پر اس شرط کے ساتھ مہیا کیاتھا کہ پاکستان اپنی غیر وابستگی کی پالیسی کو خیرباد کہہ کہ دے۔
ان سیاسی ریشہ داونیوں کاایک نقصان دہ پہلو یہ نکلا کہ مشرقی پاکستان میں ہندو کانگریس پارتی پیدا ہو گئی جس کے سربراہ سلہٹ کے بسنت کمار دا تھے۔
جگتو فرنٹ میں مسلمان پارٹیوں یعنی عوامی لیگ اور کرشک سرامک پارٹیوں میں اختلافات کی وجہ سے اس کانگریس پارٹی نے ایک ایسی بیلیسنگ حیثیت حاصل کر لی کہ وہ کسی بھی پارٹی کو اپنی حمایت دینے کے لیے اپنی حاکمانہ شرائط پیش کرتی تھی۔
اس کا اثر یہاں تک بڑھ گیا کہ جب 1957ء میں عطا الرحمن خان نے مشرقی پاکستان میں فوج کی مدد سے اسمگلنگ روکنے کی کوشش کی تو ہندو کمیونٹی نے جس کی حمایت سے ان کی حکومت قائم تھی ان پر دباؤ ڈالا تو انہیں اپنا منصوبہ ترک کرنا پڑا۔
یہ فیصلہ اسکندر مرزا کے اقدامات کو جائز قراردینے کا ایک سرٹیفکیٹ تھا لیکن اس وقت انہوں نے اندازہ نہیں کیا کہ سپریم کورٹ کی طرف سے پیش کیے جانے والا یہ اصول ان کے لیے کتنا خطرناک ہو سکتا ہے۔
تین دن بعد 27 اکتوبر1958ء کو آدھی رات کو اس صدر کو جس نے کمانڈر انچیف کو چیف مارشل لا ایڈمنسٹریٹر بنایا تھا، گرفتار کر لیا اورجلاوطن کر دیا گیا۔
یہ دوسری بغاوت تھی اس کے لیے کمانڈر انچیف کو کوئی سرٹیفکیٹ لینے کی ضرورت نہیں تھی اس لیے انہوں نے صدر کا عہدہ بھی اختیار کر لیا اس طرح پاکستان کا مارشل لا کا پہلا دور شروع ہوا۔
یہ کمیشن اُن تمام افراد اور اداروں کا شکر گزار ہے جنہوں نے اس مشکل کام کی تکمیل میں اسے ہر ممکن تعاون اور امداد فراہم کی اس سلسلے میں کمیشن خصوصی طور پر لفٹننٹ جنرل الطاف قادری، ملٹری ایڈوائزر اور تینوں مسلح افواج کے نمائندوں کا ممنون ہے جنہوں نے مشنری جذبے سے کام لیتے ہوئے اس کمیشن سے ضروری تعاون کیا۔
ان حضرات نے انکوائری کے فوجی پہلوؤں سے نہ صرف قابلِ قدر امداد فراہم کی بلکہ اطلاعات اور اسٹاف اسٹڈیز کی ترتیب میں بھی اس کمیشن کا ہاتھ بٹایا۔
ہم ائیر مارشل نور خان اور وائس ایڈمرل ایک ایم ایس چوہدری کے بھی بطورِ خاص ممنون اور شکر گزار ہیں کہ انہوں نے ائیر فورس اور نیوی کے امور و معاملات پر ہمیں اپنی ماہرانہ رائے اور مشوروں سے نوازا۔
لٰہذا یہ تجویز پیش کی گئی کہ جب سے ایوب خان بیمار ہوئے تھے، آرمی کے کمانڈر انچیف جنرل محمد آغا یحیٰی خان کو عارضی طور پر ایوان صدر کا کنٹرول دے دیا جائے۔
سیکرٹریوں اور وزراء سے صدر کی ملاقات بند ہو گئی صدر کا مشیر جوان کے بہت قریب ہوتا تھا اب وہ بھی ان سے نہیں مل سکتا تھا اس سے پہلے زیادہ تر فیصلے مشیر کے ذریعے ہی منظر عام پر آتے تھے۔
مسئلہ یہ تھا صحت یاب ہونے کے بعد بھی صدر کی حیثیت کم ہو کر ایک نام کے سربراہ کی رہ گئی تھی کیونکہ شروع میں تو جسمانی طور پر کوئی کام کرنے کے لائق نہیں تھے ان کی یہ حیثیت اس وقت تک جاری رہی جب تک کہ25 مارچ 1969کو یحیٰی خان نے مارشل لا کا اعلان کرکے حکومت سنبھال لی اور خود مارشل لا ایڈمنسٹریٹر اور بعد میں صدر ہونے کا اعلان کر دیا۔
صوبہ سندھ میں محمد ایوب کھوڑو کی برطرفی کے بعد کوئی حکومت تشکیل نہیں دی جاسکی تھی گورنر راج اس قدر غیر مقبول ہوچکا تھا کہ بالآخر گورنر دین محمدکو نومبر 1952ء میں خود ہی استعفا دے کرجانا پڑا۔
1953ء کے صوبائی انتخابات میں محمد ایوب کھوڑو نے خان عبد القیوم خان کے نقشِ قدم پر چلتے ہوئے مرکزی پارلیمانی بورڈ کے نامزد کردہ امیدوارں کے مقابلے میں اپنے امیدواروں کو منتخب کرالیا تاہم صوبہ سرحد کے برعکس اس مرتبہ پاکستان مسلم لیگ نے اُن کی پارٹی کو تسلیم کرنے سے انکار کر دیا اور انہیں یہ حکم دیا کہ وہ اپنی پارٹی کا دفتر اور تمام فنڈز مسٹر غیاث الدین پٹھان کے حوالے کر دیں۔
انڈین انڈ پینڈس ایکٹ کو15 جولائی 1947ء کو شاہی منظوری حاصل ہوئی اور 19جولائی کو نئی دہلی میں دونوں ڈومینین کی عبوری حکومتیں قائم کی گئیں۔
یہ اس لیے کیا گیا تھا کہ بھارت عبوری حکومت دہلی میں قائم کی گئی تھی اس میں بھی بنگال سے ایک مسلمان نمائندہ لیا گیا تھا، بنگال میں اس بات پر کوئی اعتراض نہیں ہوا کیونکہ پاکستان کی اصل شکل تو ریڈ کلف ایوارڈ کے اعلان کے بعد سامنے آنی تھی۔
1957ء میں، مشرقی پاکستان کے وزیراعلیٰ نے فوجی حکام سے تعاون کی درخواست کی تاکہ ایسی اسکیم کا آغاز کرتے ہوئے اس پر عمل درآمد کیا جائے جو پاکستان سے اشیاء کی بیرون ملک اسمگلنگ کی مؤثر روک تھام کر سکے۔
اس اسکیم پر بڑی کامیابی سے عمل درآمد کیا گیا اور ایک ماہ ہی میں ایک کروڑ روپے مالیت کی اشیاء ضبط کرلی گئیں تاہم ہندوؤں کے ایک طبقے کی جانب سے ڈالے گئے دباؤ کے نتیجے میں، جس پر صوبائی وزیر اعلیٰ کی تماتر سیاسی حمایت کا دارومدار تھا، اس اسکیم کو ترک کر دیا گیا ایسے ہی ایک اور دباؤ کے تحت ان افراد کے خلاف قائم کیے گئے فوجداری مقدمات بھی واپس لے لیے گئے جو ہمسایہ ملک کو مبینہ طور پر مشرقی پاکستان میں ہونے والے فوجی نقل و حرکت کی اطلاعات فراہم کرنے میں ملوث تھے)
اپنے پیشرو کی طرح ان کی بھی پہلی ترجیح یہ تھی کہ ہندوستان متحد رہے اس لیے انہوں نے یہ کوشش کی کہ قائد اعظم اپنے مؤقف میں تبدیلی کر لیں۔
وائسرے کی حیثیت سے وہ جانتے تھے کہ اس صورت حال کا حل ان ہی کے پاس ہے لیکن جب انہوں نے دیکھا کہ بحث مباحثے سے قائد کو قائل نہیں کاجاسکتا تو وہ عاجز آ گئے اور اس طرح دونوں شخصیات میں محاذ آرائی شروع ہو گئی۔
وہ افراد جن کے بیانات محض افواہوں پر مبنی تھے جن کا ذریعہ اخباری رپورٹیں تھیں انہیں طلب نہیں کیا گیا، تاہم اس نوعیت کی اطلاعات مزید تحقیق اور جانچ پڑتال کی غرض سے متعلقہ وزارت کو ارسال کردی گئیں۔
25 جنوری1972ء کو عید کی تعطیلات شروع ہونے سے قبل یہ کمیشن ان تمام دستیاب مواد کو ضروری جانچ پڑتال کرنے کے بعد ان افراد کا انتخاب کرچکا تھا جنہیں اس کے روبرو پیش ہونا تھا۔
مسلسل دو دنوں تک اس کمیشن نے جنرل ہیڈ کوارٹر کا بھی دورہ کیا تھا تاکہ وہ اس کے مختلف شعبہ جات اور ان کی کارگردگی سے آگاہی حاصل کر سکے۔
پہلے تو اس مخالفت کو سختی سے کچل دیا گیا اور سہروردی گرفتار کر لیے گئے جس کے خلاف شدید عوامی رد عمل ہوا خاص طور پر مشرقی پاکستان کی طلبہ برادری میں جس نے تعلیمی اصلاحات اور جو1961 کے نئے یونیورسٹی آرڈیننس کے نفاذ کے خلاف ایجی ٹیشن شروع کر دیا۔
17 ستمبر1962ء کو مشرقی پاکستان میں طلبہ نے تعلیمی کمیشن کی اصلاحات اور تین سالہ ڈگری کورس کے خلاف عام ہڑتال کا اعلان کر دیا جس پر مغربی پاکستان میں بھی عمل ہوا، جس کے بعد طلبہ کی بے چینی نے انتہائی سنگین اور خطرناک صورت اختیار کر لی آخر کار حکومت کو ان کے مطالبات تسلیم کرتے ہوئے تین سالہ ڈگری کورس کی تجویز واپس لینی پڑی۔
23مارچ 1956ء کو نافذ العمل ہونے والے آئین میں جسے بڑی تگ و دو اور کدو کاوش کے بعد تیار کیا گیا تھا، ناقابل عمل ثابت ہوا، یہ آئین ایسے خطرناک سمجھوتوں پر مشتمل ہے جس کے نتیجے میں یہ ملک ٹکڑے ٹکڑے ہو سکتا ہے!
اس کے بعد میں چاہتا ہوں کی تمام محب وطن افراد کو جمع کرکے اپنے موجودہ سیاسی مسائل پر غور و خوص کے بعد ایک ایسا آئین تشکیل دیا جائے جو ہمارے مسلمان عوام کی موروثی اور تاریخی رویات سے بھر پور مطابقت رکھتا ہو اور جب یہ تیار ہو جائے تو مناسب وقت پر اُسے عوام کی رائے اور منظوری کے لیے پیش کر دیا جائے۔
اس حقیقت میں کوئی شبہ نہیں کہ 1962ء کا سال مارشل لا حکومت کی کامیابیوں کا سال تھا، اس سال بالخصوص مشرقی پاکستان میں متعدد عظیم الشان صنعتی منصوبوں کی بنیاد رکھی گئی، فینچو گنج، سلہٹ میں فروری 1962ء میں کھاد کے کارخانے کا افتتاح ہوا، مارچ1962ء میں ایوب خان نے کرنافلی ملٹی پریز ہائڈل پروجیکٹ کا بٹن دبا کر اس کا افتتاح کیا۔
ریلوے کو بھی صوبوں کی تحویل میں دے دیا گیا اور واپڈا اور ہاؤس فنانس کارپوریشن کو بھی جولائی 1962ء میں دو حصوں میں تقسیم کر دیا گیا تاکہ مشرقی اور مغربی صوبوں کی کارپوریشن علحیدہ قائم ہو جائیں حتٰی کہ جولائی 1962میں مرکزی ٹیکسوں سے حاصل ہونے والی آمدنی کا نصف سے زائد حصہ مشرقی پاکستان کو دیا گیا تھا۔
امریکا اور روس نے پاکستان اور بھارت کے درمیان میں قیام امن میں گہری دلچسپی کا مظاہرہ کیا، روسی وزیر اعظم مسٹر کوسچن نے صدر ایوب خان اور بھارتی وزیر اعظم لال بہادر شاستری کو تاشقند میں امن مذاکرات کی دعوت دی جس کے نتیجے میں 10 جنوری 1966ء کو وجود میں آیا۔
تاشقند میں ہونے والے اس معاہدے کے تحت بھارت اور پاکستان نے اپنی اپنی افواج کو اُن تمام علاقوں سے واپس بلا لیا جن پر جنگ کے دوران میں انہوں نے قبضہ کر لیا تھا تاہم ملک میں اس معاہدے کو مقبولیت حاصل نہ ہو سکی حتٰی کہ اس وقت کے وزیر خارجہ مسٹر ذو الفقار علی بھو نے بھی اس معاہدے کے خلاف احتجاج کرتے ہوئے 8 جولائی 1966ء کو کابینہ سے استعفٰی دے دیا۔
نواب آج کالا باغ جمہوریت کے سخت مخالف تھے جبکہ منعم خان کو مشرقی پاکستان میں قطعاَ َ کوئی مقبولیت حاصل نہیں تھی، تاہم ان دونوں نے اس بے رحمی کے ساتھ اپنے اختیارات کا استعمال کیا کہ ایوب حکومت کا امیج دھندلا کر رہ گیا۔
ملک کے اندرونی حالات و واقعات کا تفصیلی اور تجزیاتی اعتبار سے جائزہ لینے کے بعد میں اس نتجے پر پہنچا ہوں کہ لوگوں کی ایک بہت بڑی اکثریت کو حکومت کے موجودہ نظام پر اب کوئی اعتماد نہیں رہا۔
اب وہ بڑی تیزی کے ساتھ اس دامِ فریب سے باہر نکلنے میں کامیاب ہو رہے ہیں اور یہ حقیقت اچھی طرح جان چکے ہیں کہ انہیں بے رحمی کے ساتھ استحصال کا نشانہ بنایا گیا ہے، اُن کی مایوسیوں اور تلخیوں کا باقاعدہ جواز موجود ہے، ہمارے سیاسی لیڈر اس قابل نہیں تھے کہ اُن کی توقعات پر پورا اترتے ہوئے انہیں وہ خدمات مہیا کرتے جن کے وہ بجا طور پرمستحق تھے چنانچہ اس طرح وہ عوام کے اعتماد پر پورا اترنے میں بری طرح ناکام ہو گئے ۔
جنگ کی بلند تر سمت اور جنگی منصوبہ بندی کے سوال پر بھی علاحدہ سے گفتگو کی جائے گی کیوں کہ یہ ایک ایسا موضوع ہے جس کے بارے میں ہم اس نتیجے پر پہنچے ہیں کہ یہ سب کچھ، ایک المناک لاتعلقی کا نتیجہ تھا۔
کچھ لوگوں نے تو یہاں تک بھی کہا کہ ہماری جنگی حکمت عملی، اس قدر مبہم، ہماری فوجی منصوبہ بندی اتنی ناقص اور ہمارے فیصلے اس درجہ تذبذب اور خامیوں سے پُر تھے کہ اس ساری تباہی کے نتیجے میں جو شرم ناک رسوائی ہمارے حصے میں اس کا اہم اور بنیادی سبب، جنگ کے آخری مرحلوں میں، سپاہیوں اور اسلحی سازو سامان کی کمی نہیں بلکہ اس نوعیت کی غیر منظم کارروائیوں اور غیر مربوط جنگی منصوبہ بندی میں پوشیدہ تھا۔
رفتہ رفتہ ملک کے اس حصے میں پایا جانے والا اضطراب اور بے چینی بڑھتی چلی گئی تاہم یہ کوئی سنجیدہ صورت اس لیے اختیار نہ کرسکی کیوں کہ عوام بڑی بے تابی سے 17 فروری1960ء کے آئینی کمیشن کی رپورٹ کا انتظار کر رہے تھے تاکہ اُس کے آنے پر آئینی تجاویز پیش کی جاسکیں۔
بالآخر آئینی کمیشن نے اپنی رپورٹ اپریل 1961ء میں پیش کردی جس میں ملک کے لیے مناسب توازن اقتدار پر مبنی امریکی طرز کے صدارتی نظام حکومت کی سفارش کی گئی تھی جو دو ایوانی مققنہ پر مشتمل اور وفاقی نوعیت کا حامل ہوگا۔
ان فوری اقدامات کے بعد متعدد کمیشن قائم کردیے گئے تاکہ زمینی، زرعی ،تعلیمی، قانونی اور طبی اصلاحات کے بارے میں اسکیم تیار کی جاسکے نیز سائنسی تعلیم اور ٹیکنالوجی کی اصلاح اور ترقی کے لیے بھی منصوبے بنائے جائیں۔
مہاجرین کی آبادکاری کے مسئلے کو بڑے جذبے اور عزم کے ساتھ حل کر لیا گیا، کراچی کے نزدیک کورنگی میں چھ ماہ کے اندر ایک بہت بڑی ٹاون شب تعمیر کر دی گئی جہاں پندہ ہزار مہاجرین بآسانی قیام کرسکتے تھے۔
اپریل 1953 میں خان عبد القیوم خان کی مرکزی حکومت میں شمولیت کے بعد سردارعبدالرشید کو ان کا جانشین مقرر کیا گیا جوانسپکٹر جنرل آف پولیس تھے اور سیاست سے ان کا کوئی علاقہ نہ تھا۔
تاہم اپنی عقل مندی اور آزاد پالیسیوں کی مدد سے نہ صرف وہ اپنی حیثیت برقرار رکھنے میں کامیاب ہو گئے بلکہ اپوزیشن کو بھی دم دلاسہ دے دیا۔
انہوں نے عام معافی معافی کا اعلان کرتے ہوئے ان تمام سیاسی قیدیوں کو رہا کر دیا جنہیں خان عبد القیوم کی وزارت اعلیٰ کے دور میں گرفتار کیا گیا تھا۔
معاہدہء تاشقند کی مخالفت کے نتیجے میں اپوزیشن کو بھی حکومت کی مذمت کاایک اور موقع ہاتھ لگ گیا چنانچہ 5 فروری 1966ء کو لاہور میں نواب زادہ نصر اللہ خان نے تمام اپوزیشن پارٹیوں کا اجلاس طلب کر لیا، اس اجلاس میں شیخ مجیب الرحمن نے پہلی مرتبہ اپنے چھ نکات پیش کیے اور مشرقی پاکستا ن کے لیے مکمل علاقائی خود مختاری کا مطالبہ کر دیا، اس مطالبے کے نتیجے میں اپوزیشن پارٹیوں میں اختلاف پیدا ہو گیا اور بحالئی جمہوریت کے لیے حکومت کے خلاف تحریک چلانے کا منصوبہ پسِ پشت چلا گیا۔
یہ بات بڑی اہم ہے کہ انہی انتخابات کے دوران میں جون 1964ء میں شیخ مجیب الرحمٰن نے عوامی لیگ کا انتخابی منشور جاری کیا جس میں کے ساتھ ایک ایسے آئین کا مطالبہ بھی شامل تھا جس کی بنیاد 1940ء کی پر رکھی گئی ہو جس میں بقول اُن کے دو آزاد مملکتوں کے قیام کی ضمانت موجود تھی!
یہ بھی کہا جاتا ہے کہ صدارتی انتخابات میں مشترکہ اپوزیشن کی شکست کے بعد جس کی قیادت مشرقی پاکستان سے شیخ مجیب الرحمٰن اور چند دیگر کر رہے تھے، یہ خیال پیدا ہوا کہ مشرقی پاکستان کی خود مختاری کے مطالبے کو منوانے کے لیے زیادہ انتہا پسندانہ اقدامات ضروری ہو چکے ہیں۔
چنانچہ سب سے پہلے کوشش یہی رہی کہ جہاں تک عملی طور پر ممکن ہو ہم ایک مختصر سے وقت میں فن حرب کے طور پر طریقوں اور تیکنیک سے آشنائی پیدا کر لیں، اس کی بلند تر سمتوں کے اصولوں کو سمجھیں، اس کی منصوبہ بندی کے عمل اور اس کے نفاذ کے طریقوں کو ذہن نشین کر لیں۔
اس سلسلے میں ہمیں ملٹری ایڈوائزر لفٹننٹ جنرل قادر کی ماہرانہ اور قابل قدر معاونت کے علاوہ تینوں مسلح افواج کے نمائندوں اور جنرل ہیڈکوارٹر کے متعدد سینئر افسران کا تعاون بھی حاصل رہا ہے۔
حکومت پاکستان نے وزارتِ صدارتی امور کے نوٹیفیکشن نمبر ایس آر او 71مورخہ 26 دسمبر1971کے ذریعے اس انکوائری کمیشن کو قائم کرتے ہوئے اس کے ذمہ یہ فرائض سونپے تھے کہ وہ ان حالات کی تحقیقات کرے، جن کے تحت کمانڈر، ایسٹرن کمانڈ اور ان کے زیر کمان پاکستان کی مسلح افواج نے دشمن کی فوجوں کے سامنے ہتھیار ڈالے، بھارت اور مغربی پاکستان کی سرحدوں پر جنگ بندی کے احکامات صادر کیے گئے نیز جموں اور کشمیر کی سیز فائر لائن پر بھی جنگ بندی کا حکم دیاگیا
آرمی ائیر فورس اور نیوی کے اُن متعدد افسران کے بیانات کی جانچ پڑتال کے بعد جو ہتھیار ڈالنے سے کچھ قبل یا بعد مشرقی پاکستانی سے واپس آئے تھے کمیشن نے محسوس کیا کہ مشرقی کمان کے افسران سے مناسب انصاف کا اولین تقاضا یہ ہے کہ کلیدی عہدوں پر فائز اُن افسروں کے بیانات اور شہادتین بھی قلم بند کی جانی چاہئیں جو بھارت کی جنگی قید میں تھے۔
چنانچہ اس خیال کے مدِ نظر حکومت سے معلوم کیا گیا کہ کیا ایسا ممکن ہے کہ انٹر نیشنل ریڈ کراس کے توسط سے ضروری اقدامات کرتے ہوئے پاکستانی فوجی افسران کے بیانات کمیشن کے لیے حاصل کیے جاسکیں۔
ہم نے کوشش کی ہے کہ جہاں تک ممکن ہو سکے ہم اپنی رپورٹ کو اُس طے شدہ دائرہ کار کی حدود ہی میں رکھیں تاہم تحقیقات کے دوران میں ہمارے دفاعی سیٹ آپ کے حوالے سے سنگین نقائص اور خامیاں، سامنے آئی ہیں جن کی طرف سے، ہم کسی صورت اپنی آنکھیں بند نہیں کرسکتے کیوں کہ ہم محسوس کرتے ہیں کہ اس نوعیت کے اعلیٰ اختیارات کمیشن کے قیام کا ایک مقصد یہ بھی ہے کہ وہ ہمیں اپنی خامیوں اور نقائص سے آگاہ کرے تاکہ ہم اپنی غلطیوں سے سبق حاصل کرتے ہوئے، مستقبل میں اُن کا اعادہ نہ کریں۔
انتظامی اور مالیاتی امورو مسائل پر بھی غور کیا گیا اور ایک تفصیلی خط وزارت انتظامی امور کو ارسال کیا گیا تاکہ ضروری ساز و سامان، مطلوبہ اسٹاف اور رقم کمیشن کو کام شروع کرنے سے قبل فراہم کی جاسکے۔
یہ فیصلہ بھی کیا گیا کہ روالپنڈی میں یہ تحقیقات کی جائیں تاکہ کمیشن کو جنرل ہیڈ کوارٹر اور دیگر وزارتوں سے مطلوبہ ریکارڈ بآسانی دستیاب ہو سکے۔
خوش قسمتی سے کانگریس کے زیر حکومت دوسرے صوبوں کے مسلمان اس خوں ریزی اور تباہی سے محفوظ رہنے میں کامیاب ہو گئے کیونکہ کانگریس نے اگست 1942ء میں ہندوستان پر متوقع جاپانی حملوں کے تناظر میں انگریز حکومت کے خلاف تحریک چلانے کا فیصلہ کر لیا تھا۔
وفاقی اسمبلی نے جب دیکھا کہ صورتِ حال اس کے ہاتھوں سے نکلتی جا رہی ہے تو اس نے خود کو منوانے کی کوشش کی، 20 ستمبر1954ء کو اس نے بدنام پبلک اینڈری پریز نٹیٹو آفیسز ایکٹ 1949ء منسوخ کر دیا اس ایکٹ کو گورنر جنرل اپنے مخالفین کے خلاف ڈموکلس کی تلوار کے طور پر استعمال کرتے تھے اس کے بعد مشرقی پاکستان کے فضل الرحمٰن کی سربراہی میں اور کچھ لوگوں کے خیال میں وزیر اعظم محمد علی بوگرا کی حمایت سے بڑی عجلت کے ساتھ صرف 18 گھنٹوں مں جب کہ گورنر جنرل صوبہ سرحد کے دورے پر گئے ہوئے تھے، مندرجہ ذیل قواعد منظور کرلیے۔
یہ بھی کہا جاتا ہے کہ جنگ لڑنے کے لیے ہمارا ایک قومی، سیاسی نصب العین ہونا ضروری ہے اس کے علاوہ جنگ کا بنیادی مقصد اور مطمح نظر، مربوط منصبوبہ بندی، جنگ کی صحیح سمت کا تعین کرنے کے لیے مناسب مشینری اور ان سب سے ماورا جنگی کوششوں میں قوم کی بھرپور شمولیت اور شرکت بے حد ضروری ہے۔
ان عوامل میں سے کیس ایک کی بھی عدم موجودگی تباہ کن نتائج کا سبب بن سکتی ہے چنانچہ ان اسباب اور وجوہات کے صحیح طور پر سمجھنے کے لیے جن کی بنا پر قوم کی اس تباہی کا منہ دیکھنا پڑا ہے ہمیں لازمی طور پر ان تمام عوامل کا بغور جائزہ لینا ہوگا۔
اس مرحلے پر نواب آف کالا باغ اور فیلڈ مارشل ایوب خان کے درمیان میں اختلافات پیدا ہو گئے جس کے نتیجے میں نواب آف کالا باغ نے اپنے عہدے سے استعفٰی دیے دیا اور ان کی بجائے اس وقت کے کمانڈر انچیف، جنرل محمد موسیٰ کو مغربی پاکستان کا گورنر مقرر کرتے ہوئے جنرل یحیٰی خان کو کمانڈر انچیف کے عہدے پر ترقی دے دی گئی۔
جنرل موسی نے نہ صرف زیر حراست سیاسی لیڈروں کو رہا کر دیا بلکہ مصالحانہ اقدامات کے نتیجے میں بلوچستان کے مری، بگٹی اور مینگل قبائل کے لیے معافی کا اعلان کرتے ہوئے ان کی سابقہ سرداری حیثیت کو بحال کر دیا گیا۔
انہوں نے بھی دوسروں کی طرح صدر کی علالت کے بارے میں سنا انہیں 3 جنوری 1968 کو صدر سے ملاقات کے لیے بلایا گیا اس روز مسٹر ایس ایم ظفر نے صدر کی حالت میں کوئی غیر معمولی بات نہیں دیکھی اس حقیقت کو بہرحال پیش نظر رکھنا ہوگا کہ صدر کو دل کا شدید دورہ پڑ چکا تھا مسٹر ظفر نے صدر کی ناک پر نشانات دیکھے جن سے ظاہر ہوتا کہ انہیں آکسیجن دی گئی تھی تاہم صدر ہشاش نظر آ رہے تھے اور گلاس سے نارنگی کے جوس کی چسکیاں لے رہے تھے۔
1905ء میں لارڈ کرزن کی جانب سے تقسیم بنگال کی اسکیم اگرچہ خالصتاَ َ انتظامی وجوہات کی بنا پر پیش کی گئی تھی لیکن ہندوؤں کی جانب سے اس کے خلاف، غیر معمولی احتجاج کیا گیا۔
کیوں کہ ایسی صورت میں، مشرقی بنگال او رآسام میں، مسلمانوں کی اکثریت ہوجاتی کانگریس نے اس معاملے کو ایک ملک گیر مسئلے میں تبدیل کر دیا اور ہندو قوم پستی اپنی برہنہ شکل میں سامنے آنے لگی۔
مرکز میں بھی قائد اعظم کی تشکیل کردہ پہلی کابینہ کے قیام کے بعد سے ہی بے اطمینانی کا احساس پیدا ہوچلا تھا اپنی کابینہ میں باصلاحیت افراد کی شمولیت کے پیش نظر وہ مجبور ہو گئے تھے کہ سر ظفر اللہ خان، نواب مشتاق احمد خان گورمانی اور غلام محمد جیسے لوگوں کو بھی حکومت میں شامل کر لیں جو کبھی مسلم لیگ کے رُکن نہیں رہے۔
مغربی صوبے میں ہر کوئی چاہتا تھا کہ معاملات اسی طرح چلتے رہیں، انہیں اس صورت حال پر کسی قسم کی تشویش نہیں تھی کیوں کہ انہیں قائد اعظم اور قائد ملت کی قیادت اور فراست پر مکمل یقین تھا
یہاں یہ بات قابل ذکر ہے کہ تقسیم کے بعد مغربی صوبے میں بڑے وسیع پیمانے پر آبادی کا تبادلہ عمل میں آیا تھا جب کہ مشرقی صوبے میں اب بھی ڈیڑھ کروڑ کی تعداد میں ہندو موجود تھے جس سے اس شبے کو تقویت ملی کی زبان کے مسئلے کو ابھارنے میں اُن کے اثر ورسوخ کوبھی کافی دخل ہے۔
درحقیقت وہ اس صورتِ حال کا فائدہ اٹھانے کی کوشش کر رہے تھے کہ مشرقی پاکستان میں خدمات انجام دینے والے سینئر سرکاری اہلکار اور حکام کو ایک بڑی تعداد کا تعلق یا تو پنجاب سے تھا یا پھر یوپی سے جن کی اکثریت بنگالی زبان سے ناآشنا تھی۔
اس وقت کے ہندوستان کے وائسرائے لارڈ ویویل نے اکتوبر1946 میں ایک مجلس آئین ساز قائم کی اور کوشش کی کہ ایک عبوری حکومت قائم ہو جائے لیکن ان کی کوشش ناکام ہوئی اور ایک سیاسی تعطل پیدا ہوتا نظر آنے لگا۔
انگریزوں نے اندازہ لگایا تھا کہ سیاسی تعطل کے نتیجے میں ملک میں سول وار شروع ہو جائے گی اور انگریزوں کے پاس اس کے سوا کوئی چارا نہ رہے گا کہ وہ یہاں سے واپس چلے جائیں۔
18 دسمبر 1946 کوبرطانوی حکومت نے فیصلہ کیا کہ وہ لارڈ ویویل کی جگہ لارڈ ماؤنٹ بیٹن کو بھیج دیں اسے توقی تھی کہ وہ اپنی پر کشش شخصیت کی وجہ سے اس کام میں کامیاب ہوجائیں گے جس میں ویویل ناکام رہے تھے۔
نامزد وائسرائے نے بھی سوچا کہ جب تک برطانیہ ہندوستان میں برطانوی راج ختم کرنے کی تاریخ کا اعلان نہیں کرتا اس وقت تک وہ بھی کوئی مفید کام نہیں کرسکتے۔
15 اگست سے پہلے ہی لاکھوں آدمی قتل ہوچکے تھے اور لاکھوں لوگ اپنے گھروں سے محروم ہو گئے تھے وہ پناہ گزیں بن کر ہجرت کر رہے تھے اس کے بعد ہر دن مہاجرین کی تعداد میں اضافہ ہوتا جا رہا تھا، پاکستان کو خوفناک قربانی دینی پڑی، اپنے وجود میں آنے کے ساتھ ہی اسے آبادی کی منتقلی کے سنگین مسئلے کی ذمہ داری سے دوچار ہونا پڑا جو اس پر ہندوؤں نے نہ صرف پنجاب بلکہ بنگال میں بھی مسلط کر دی تھی۔
ہمیں یہ دعویٰ ہرگز نہیں ہے ہم اس شعبے میں بھرپور مہارت حاصل کرلی تاہم پہلا سبق ہم نے یہ سیکھا ہے کہ کسی بھی جنگ میں شکست کے اسباب تلاش کرنے سے بیشتر یہ جاننا ضروری ہے کہ یہ جنگ آخر ہوئی کیوں؟
آل انڈیا مسلم لیگ کا اجلاس اس نتیجے پر پہنچا ہے کہ ملک کا کوئی آئینی منصوبہ اس وقت تک قابل عمل یا قابلِ قبول نہیں ہوگا تاوقتیکہ اسے مندرجہ ذیل بنیادی اصولوں کے مطابق وضع نہ کیا جائے۔